b'\n_START_ARTICLE_\nMasada\n_START_PARAGRAPH_\nMasada (hepr. \xe2\x80\x8f\xd7\x9e\xd7\xa6\xd7\x93\xd7\x94\xe2\x80\x8e eli linnoitus) on vuori Juudean er\xc3\xa4maassa Israelissa, Kuolleenmeren l\xc3\xa4heisyydess\xc3\xa4. Masada on tunnettu erikoisesta muodostaan. Sill\xc3\xa4 on my\xc3\xb6s vahva historiallinen tausta: kuningas Herodeksella oli temppeli vuoren huipulla ja my\xc3\xb6hemmin viimeiset kapinalliset juutalaiset asettuivat vahvasti linnoitetulle vuorelle vuonna 72 jaa. Pitk\xc3\xa4n piirityksen j\xc3\xa4lkeen roomalaiset lopulta valtasivat linnoituksen, mutta ylh\xc3\xa4\xc3\xa4ll\xc3\xa4 ei ollut en\xc3\xa4\xc3\xa4 ket\xc3\xa4\xc3\xa4n elossa. Sotilaat perheineen olivat tehneet itsemurhan. Nyky\xc3\xa4\xc3\xa4n vuori on kunnostettu vastaamaan historiallista tilaansa ja on suosittu matkailukohde. Masada on kuulunut my\xc3\xb6s UNESCOn maailmanperint\xc3\xb6luetteloon vuodesta 2001 l\xc3\xa4htien.'